Mu arvutioskusega on nagu on. Õnneks on meil tehnikataiplik naabrinaine. Paari päeva eest pajatas ta viimase aja  võitudest. Tallinna rahutuste järgselt tungitud ka nende arvutisse, ette löönud lehe, millega ei saanud muud teha, kui pidi alla laadima. Ja oligi viirus sees. Õnnetuseks oli mees üksi kodus, ega teadnud seda trikki, mis naabrinaine: vajutad kolm klahvi korraga alla. Del ja veel kaks. See aitab. Kui ükskord ise koju sai, olnud tükk tegu, et välja nuputada, kuidas viirus kätte saada.  Igal meist on oma lemmiktööriist. Nii, nagu minu asendamatuteks multifunktsionaalseteks abimeesteks on lihahaamer ja  tordilabidas, olen tihti kuulnud naabrinna kahvlikäsitsemisoskustest. Eeldades, et tegu oli ussviirusega, löödi talle nähtavasti lihtsalt kahvel selga.